બે કરોડથી ઓછી રકમનું ટર્નઓવર ધરાવતા વેપારીઓએ (જૂની વ્યવસ્થામાં એક કરોડની મર્યાદા હતી) પણ પ્રિઝમ્પ્ટીવ ટેક્સની જોગવાઈ પ્રમાણે કુલ વકરાની રકમના આઠ ટકા લેખે નેટ નફો દર્શાવવાનો રહેશે અન તે આવક પર ટેક્સ જમા કરાવવો પડશે. તેને પરિણામે ચોપડા રાખવાની, હિસાબ લખવાની અને ઓડિટની જોગવાઈમાંથી મુક્તિ મળશે. સામાન્ય સંજોગોમાં તેમના કેસ સ્ક્રુટિનીમાં પણ સિલેક્ટ થતા હોતા નથી તેમને ઇન્કમટેક્સના અધિકારીઓ સાથે લમણા લેવાની કડાકૂટમાંથી છૂટકારો મળશે.